Britanski skandal hakiranja privatnih telefona širi nego se mislilo
Premijer Cameron najavio da će nakon policijske biti pokrenuta druga istraga koja treba da sagleda kulturu i moral britanskih medija
Istraga će se fokusirati i na ljude bliske vladi, i samom britanskom premijeru Najprodavaniji britanski tabloid News of the World koji je u središtu skandala zbog prisluškivanja telefona poznatih ličnosti, porodica žrtava terorističkog napada, i članova porodica vojnika poginulih u Afganistanu, gasi se nakon 168 godina postojanja. Svoje posljednje izdanje tabloid će štampati u nedjelju. Skandal je duboko potresao britansko društvo i carstvo medijskog mogula Ruperta Murdocha, kojeg je magazin Time tri puta svrstavao medju 100 najuticajnih ljudi u svijetu, inače vlasnika i nekoliko izuzetno moćnih medija u Sjedinjenim Državama, kao što su kablovska TV mreža Fox News i veoma uticajni list Wall Street Journal. Britanska policija je danas saopćila da je uhapšen i bivši glasnogovornik britanskog premijera Andy Coulson, a premijer David Cameron je na današnjoj pres konferenciji pozvao na punu javnu istragu prisluškivanja telefona kojem su izgleda pomagali i korumpirani policajci. Britanski premijer David Cameron je obećao sveobuhvatna nova pravila za britanske medije i punu istragu propusta policije i političara u aferi u kojoj je uhapšen i njegov bivši glasnogovornik. Cameron je govorio na hitno sazvanoj konferenciji za medije u svom uredu u Londonu, i tom prilikom rekao: Premijer je najavio da će nakon policijske biti pokrenuta druga istraga koja treba da sagleda kulturu i moral britanskih medija. Gospodin Cameron je naglasio da je važno da su mediji slobodni, ali da ne mogu biti iznad zakona. Premijerov glasnogovornik, Andy Coulson, je još u januaru napustio Camronov kabinet tragom opužbi o prisluškivanju telefona, o kojima se pročulo mjesecima prije skandala koji je eskalirao ove sedmice novim optužbama da su prisluškivani telefoni ubijenih osoba i žrtava terorističkih napada u Londonu. U vrijeme te ostavke u Britaniji su mediji, kao Daily Telegraph i drugi, dovodili u pitanje prosudjivanje premijera Camerona da u svoj kabinet izabere Andija Coulsona, bivšeg urednika vijesti u sada skandaloznom tabloidu Ruperta Murdocha News of The World. Za premijera Camerona situaciju dodatno otežava predstojeća odluka da li Murdochu dozvoliti da kupi preostalih 61 procenat BSkyB kojeg još ne posjeduje. Riječ je o najvećoj britanskoj satelitskoj TV kući, British Sky Broadcasting, koja ima preko 10 miliona pretplatnika. Cameron tvrdi da odluka nije na njemu nego je dio revizije koju sprovodi Ministarstvo kulture, medija i sporta. Analitičari, procjenjuju da će britanska javnost na sve osim Camronovog oštrog odbijanja kupovine gledati kao na podršku Murdochu. Analitičari ipak procjenjuju da će Britanski Sky News ući u sastav New Corporation Australijsko-Američkog medijskog tajkuna Rupreta Murdocha, u čijem je sastavu i sporni tabloid koji je u središtu skandala prisluškivanja telefona. News of The World je i prije nekoliko godina optuživan za prisluškivanje. 2007 su reporter lista i privatni istražitelj unajmljen od strane tabloida završili u zatvoru zbog prisluškivanja telefonskih poruka britanskih kraljevskih zvaničnika. Ovaj put je skandal pojačan izvještajima da je prisluškivana rodbina vojnika ubijenih u Iraku i Afganistanu. Istražitelji vjeruju da je tabloid podmićivao policajce za informacije o žrtvama. Posljednje optužbe su usljedile nakon izvještaja da je tabloid takodjer upadao u poruke na telefonima ubijenih osoba i članova njihovih porodica, medju kojima je nekoliko učenica ubijenih 2002 i rodbina žrtava teroristčkih napada na autobuse u Londonu 2005. James Murdoch, Rupertov sin je rekao da su optužbe istinite i da je to "bilo nehumano i da takvo nešto nema mjesta u njihovoj kompaniji". Udovica ubijenog britanskog vojnika, Christina Schmid, koja je bila i suradnik tabloida, kaže da je bijesna i potpuno zgrožena zbog toga što se desilo. Policija kaže da istražuje slučajeve 4 hiljade ljudi koji su prisluškivanji, a šef londonske policije Paul Stephenson: U medjuvremenu se nastavljaju hapšenja, a policija je danas pretražila i redakciju drugog britanskog tabloida Daily Star.